Rhowch syniad o faterion cyfoes sy'n effeithio ar fenywod Mwslimaidd yn y byd modern, gan ganolbwyntio ar sut mae 'hawliau menywod' wedi'u mynegi. Darluniwch eich traethawd gydag enghreifftiau o ddarllen ac ymchwil eich hun.

P'un ai o ran hunaniaeth, hunan-ymwybyddiaeth, ysbrydolrwydd, sensitifrwydd, neu ddiwygio gwleidyddol, rhyw yw un o'r prif faterion y mae cymuned y byd yn eu hwynebu yn y ganrif ddiwethaf. Mae hefyd yn un o'r materion mwyaf hanfodol sy'n wynebu Islam a Mwslimiaid mewn moderniaeth.[footnoteRef:1] Mae menywod a rhyw yn rhannau annatod o hanes a symudiadau'r byd Mwslimaidd, gan gynnwys moderniaeth, cenedligrwydd a mwy. Cawn weld fod y pwnc yma yn un sydd wedi'i gymryd o ddifrif gan nifer o Ysgolheigion Islamaidd benywaidd. Mae’n bwnc sydd wedi cynyddu mewn poblogrwydd o fewn Islam dros y blynyddoedd, a hyd yn oed heddiw mae yna lawer o drafodaeth dros iawnderau menywod o fewn y grefydd. Gwelir fod cyfreithiau teuluol Mwslimaidd ynghyd a hawliau gwisg ac addysg  yn cael eu herio’n gynyddol gan rymoedd cymdeithasol newydd, yn enwedig grwpiau hawliau menywod. Am hyn, o fewn y traethawd yma byddaf yn cyfeirio at rai materion cyfoes sy’n cael effaith ar fenywod o fewn Islam yn y byd modern wrth ehangu ar farn nifer o ysgolheigion benywaidd o fewn y grefydd.  [1:  A. Wadud, Inside the Gender Jihad: Women’s Reform in Islam (Oxford: Oneworld Publications, 2007), t. 79. ] 


Hawliau Menywod Mwslimaidd i Addysg

Yn ystod y degawd diwethaf, roedd menywod a dynion Mwslimaidd eisoes wedi cymryd rhan mewn trafodaethau, gweithgareddau a datblygiadau mewn brwydr am fwy o gyfiawnder yn Islam a meddyliau Islamaidd. Mae'r term hwn o gyfiawnder uwch yn awgrymu mai bwriad Islam yw sefydlu a chynnal trefn gymdeithasol yn unig. Er bod hyn wedi llwyddo mewn sawl ffordd, cawn ddeall ei fod hefyd wedi methu mewn rhannau eraill. Mae anghydraddoldeb rhywiol yn gyhuddiad cyffredin a wneir yn erbyn Islam ac mae gwahaniaeth yn y cyfleoedd addysgol rhwng dynion a menywod mewn llawer o wledydd Mwslimaidd yn aml yn cael ei nodi fel enghraifft sylfaenol o hyn.[footnoteRef:2] Ystyrir bod addysg yn un o'r ffactorau allweddol wrth benderfynu ar ddatblygiad economaidd, cymdeithasol a gwleidyddol cymdeithas. Mae crefydd; Islam yn enwedig, yn cael ei nodi fel rhwystr mawr ar gyfer datblygiad menywod. Mae astudiaethau wedi dangos bod caffael gwybodaeth merched mewn sawl rhan o Affrica a De Ddwyrain Asia naill ai'n cael ei wrthwynebu'n fyr; wedi'i reoleiddio i bwysigrwydd eilaidd o'i gymharu â dynion neu wedi'i amgáu â chymaint o gyfyngiadau sy'n ei gwneud hi'n amhosibl bron i ferched benywaidd ennill safon addysg dda. Am hyn, gwelir fod broblem ddifrifol ynghyd a hawliau menywod i addysg o fewn Islam. [2:  Selfscholar, ‘Female Education: A View from Early Islam’ (2013) <https://selfscholar.wordpress.com/2013/02/08/female-education-a-view-from-early-islam/> [Mynediad: 21.03.18]] 


Ynglŷn â’r Proffwyd Muhammad, fe bregethodd Islam gan ryddhau menywod a merched ym mhob llwybr o fewn bywyd, gydag addysg yn brif agwedd. Fel y gwelir yn y dyfyniad yma islaw oddi wrth y Qur’an, mae’r pennill yn mynd i'r afael â dynoliaeth i ofyn am wybodaeth ac ymledu mewn meddwl beirniadol. Mae'r pwyslais a osodir wrth gaffael gwybodaeth yn rhagori ar unrhyw ddatganiad neu weithred sy'n gwadu hawliau merched i addysg. “Read in the name of your Lord who created. created man from a clot. Read: And your Lord is the Most Generous. He who taught by the pen. Taught man what he never knew.” (96:1-5) Er bod y Qur’an yn defnyddio’r gair ‘man,’ mae’n bwysig i ddeall fod y gair yn cyfeirio at ddynoliaeth fel y mae mewn sawl achlysur arall o fewn y Quran pan fydd Duw yn mynd i'r afael â’i ddilynwyr. Yn aml mae'r Quran yn atgoffa pobl i ddefnyddio eu pŵer meddwl i ddadansoddi a deall, wrth osgoi gwahaniaethu rhwng dynion a menywod. Wedi'r cyfan, y gair a ddatgelwyd gyntaf yn y Qur’an a orchmynnwyd i'r credinwyr yw ‘Read!’ Nid oedd y gorchymyn hwn yn gwahaniaethu rhwng credinwyr gwrywaidd a benywaidd.

Roedd gwraig gyntaf y Proffwyd Muhammad, sef Khadija, yn fusnes wraig lwyddiannus ac addysgol ynddo'i hun. Am hyn roedd hi’n ffigwr arwyddocaol iawn i fenywod o fewn Islam, ac mae’r dyfyniad yma o lyfr Annemarie Schimmel yn cefnogi hyn. “This is why it is impossible to overestimate the role the Prophet’s first wife, Khadija, played in defining the woman’s place in Islam”.[footnoteRef:3] Gwelir fod Mwslimiaid modern, gan gynnwys mwyafrif o ferched Mwslimaidd, yn pwysleisio dro ar ôl tro ei chyfraniad hanfodol i hanes cynnar Islam. Roedd y Proffwyd Muhammad yn canmol merched Madinah am eu gwybodaeth a’i gred oedd bod yr un sy'n mynd allan i chwilio am adnabyddiaeth yn ymdrechu'n galed yn ffordd Allah. Nid oes unrhyw gyfyngiad yn y gyfraith Islamaidd sy'n dweud na all menyw weithio na chael proffesiwn ac mai dim ond ei lle yn y cartref yw hi. Mae hawliau menywod Mwslimaidd i addysg yn bwysig iawn er mwyn sicrhau eu bod nhw’n gallu llwyddo yn eu proffesiwn. Ond er bod y Proffwyd Muhammad wedi sicrhau gobaith i fenywod Mwslimaidd, nid dyma yn union oedd y dyfodol iddynt. Dywed rhai bod gan Islam ddilys (Hadith, Qur'an) hawliau uwch i fenywod i gymharu â’r hyn yn y byd modern.  [3:  A. Schimmel, My Soul is a Woman: The Feminine in Islam (Efrog Newydd: Continuum, 1999), t. 26. ] 


Ers y 1980au, mae mater menywod a rhyw yn y byd Mwslimaidd wedi bod ynghlwm i ailsefydliad diwylliannol a gwleidyddol Islam. Cawn weld enghraifft glir o hyn wrth astudio hawliau merched o fewn Saudi Arabia. Roedd yr ysgol gyntaf erioed i ferched yn y wlad yma heb agor tan 1956, a chyn hynny ychydig iawn o ferched oedd wedi cael cyfle i dderbyn addysg o unrhyw fath. Gwelir yn fwyafrif o wladwriaethau Mwslimaidd fod cyfraddau cyrhaeddiad llythrennedd ac addysgol ar gyfer merched ymhlith y gwaethaf yn y byd. Gwelir fod y broblem ynghyd a hawliau ferched i addysg tipyn yn waeth o fewn y gwledydd Arabaidd. Yn ol gwefan y BBC: yn Jordan, roedd 80% o’r merched wedi dweud mai rôl gyntaf menywod oedd aros gartref a chodi eu plant.[footnoteRef:4] Yn ol y Mwslemiaid o fewn y gwledydd yma, mae danfon merched ifanc i’r ysgol yn anghywir. Eu chred nhw yw y dylai menywod ifanc aros adref er mwyn paratoi am eu bywyd go iawn, eu bywyd priod.   [4:  BBC, ‘Muslim girls struggle for education’ (2003) <http://news.bbc.co.uk/1/hi/world/middle_east/3130234.stm> [Mynediad: 21.03.18]] 


Er bod cynnydd wedi bod i gydraddoldeb rhyw ar gyfer addysg, yn anffodus mae’n dal i fodoli a bu cynnydd yn araf iawn mewn cymunedau Mwslimaidd. Mae merched Mwslimaidd wedi gwynebu canrifoedd o ormes a gwahaniaethu, ond yr allwedd i lwyddiant a thwf unrhyw gymdeithas Fwslimaidd yw addysg a grymuso, sy'n benodol ar gyfer menywod mewn cymunedau o fewn Islam.
Ystyrir bod addysg yn hawl dynol sylfaenol sy'n arwain at ymwybyddiaeth, yn hytrach na chael ei ystyried yn unig fel ffordd o dynnu twf economaidd a sefydlogrwydd gwleidyddol. 

Hawliau Menywod Mwslimaidd ynglŷn â Gwisg 

Problem arall mae ffeministiaid Islamaidd wedi talu sylw arbennig tuag at yw gwisg y fenyw o fewn Islam. Mae yna nifer o eitemau o wisgoedd gwahanol yn cael eu gwisgo gan ferched Mwslimaidd, ac mae'r rhain yn amrywio ledled y byd. Nid yw’r Sharia yn mynnu bod merched yn gorfod gwisgo Burqa, sef dillad allanol amwys a wisgir gan fenywod mewn rhai traddodiadau Islamaidd i orchuddio eu cyrff pan fyddant yn gyhoeddus. Mae’r Burqa yn perthyn i ardaloedd penodol o'r byd, lle ystyrir eu bod yn wisg arferol. Mewn rhannau eraill o'r byd mae'r wisg yn hollol wahanol. Rheol gwisg ar gyfer menywod yw gonestrwydd; mae'r gair hijab yn golygu ‘clawr,’ neu ‘sgrin’. Ynghlun a’r Hijab, nid oes angen ei wisgo o flaen merched Mwslimaidd eraill, ond mae dadl ynghylch yr hyn y gellir ei ddatgelu i ferched sydd ddim yn perthyn i’r grefydd. Mae rheolau modestrwydd yn agored i ystod eang o ddehongliadau. Mae rhai merched Mwslimaidd yn gwisgo dillad corff llawn sydd ond yn amlygu'r llygaid, er nad oes testun o fewn y Qur’an yn gofyn hyn. Mae rhai yn gorchuddio pob rhan o'r corff ac eithrio eu hwyneb a'u dwylo. Mae rhai yn credu mai dim ond eu gwallt sy’n orfodol i guddio, ac nid yw eraill yn arsylwi unrhyw reolau arbennig ar gyfer gwisg. Am hyn, gwelir fod yna nifer o wahanol ffordd i ddilyn unrhyw reolau ynglŷn â gwisg. 

Mae Islam yn dal merched mewn uchel-barch ac mae'r rheolau gorchwyl Islamaidd yn bwriadu diogelu a gwarchod ei urddas a'i anrhydedd. Mae’r mwyafrif o ysgolheigion Mwslimaidd ledled hanes Islam yn cytuno fod cyflawni amodau'r cod gwisg yn rhwymedigaeth ar yr holl ddynion a menywod Mwslimaidd. Maent wedi seilio'r amodau hyn ar dystiolaeth a ddarganfuwyd yn y Quran a'r Sunnah. Isod gwelir adnodau mwyaf adnabyddus  o’r Quran ynghylch y pwnc hijab sy’n cyflawni mai bwriad y darn o wisg yw i sicrhau fod menywod yn cael ei ystyried yn barchus. “O Prophet! Tell your wives, and your daughters, and the women of the believers, to lengthen their garments. That is more proper, so they will be recognised and not harassed. God is Forgiving and Merciful.”(Quran 33:59)

Nid bwriad y hijab yw rhoi rhwystr rhwng dyn a menyw, ond rhwng dau ddyn. Mae deiliad y hijab yn ddigwyddiad sy'n dyddio'n ôl i adnod 53 o sura 33, a ddatgelwyd yn ystod blwyddyn 5 y Hejira. Mae cysyniad y hijab yn dri dimensiwn, ac mae'r tri dimensiwn yn aml yn cyd-fynd â'i gilydd. Mae'r dimensiwn cyntaf yn un weledol: i guddio rhywbeth o'r golwg. Mae'r ail ddimensiwn yn ofodol: ar wahân, i nodi ffin. Ac yn olaf, mae'r trydydd dimensiwn yn foesegol: mae'n perthyn i faes y gwaharddiad. Felly nid yn unig oes yna gategorïau diriaethol sy'n bodoli yn realiti'r synhwyrau - y gweledol, y gofodol - ond hefyd realiti haniaethol ym maes syniadau.[footnoteRef:5] Mae’r dyfyniad yma o lyfr Amina Wadud yn cyfeirio at ganran y menywod Mwslimaidd daliadol o fewn astudiaethau Islamaidd sydd yn gwisgo’r hijab yn y byd modern. “The percentage of tenured Muslim women in Islamic studies is already extremely low. The percentage of tenured Muslim women in the U.S. academia in hijab is also very low, with some increase only in the last decade. It is nearly impossible to find tenured Muslim women in hijab in the area of Islamic study in the U.S. academia”.[footnoteRef:6] Fel y gwelir, nid yw’r hijab yn boblogaidd iawn ymhysg athrawon Islamaidd yn y byd modern. Mae Wadud yn mynd ymlaen i egluro ei bod hi yn bersonol, ddim yn cuddio ei hunaniaeth o achos ei arddull gwrthdro o wisgo. Wrth hyn, cawn weld y gwahanol safbwyntiau ynghlun a arwyddocad gwisg i fenywod Mwslimaidd yn y byd modern.  [5:  F. Mernissi, Women and Islam: An Historical and Theological Enquiry (Oxford: Blackwell Publishers, 1991), t. 93.]  [6:  A. Wadud, Inside the Gender Jihad: Women’s Reform in Islam, tt. 61-62] 


Gwelir fod yna nifer o ffeministiaid o fewn Islam, megis Fadela Amara a Hedi Mhenni wedi rhoi eu barn ar god gwisg menywod Mwslimaidd. Mae’r ddau ysgolhaig a nodir uwchben yn cefnogi gwaharddiadau ar y hijab am wahanol resymau. Yn Senegal, Gorllewin Affrica, mae materion diddorol ynglŷn â merched o fewn Islam. Gwelir nid yw'r rhan fwyaf o ferched sy'n nodi fel Mwslimiaid yn gwisgo’r veil wrth iddynt wisgo dillad traddodiadol ffasiynol Affricanaidd. Ond yn Saudi Arabia, nid oes gan ferched yr holl fanteision yma. Mae yna bryderon ynglŷn â chod gwisg wrth i gyfryngau cymdeithasol dangos fod menywod yn cael eu hymosod ar am eu bod nhw’n gadael eu gwallt allan heb eu gorchuddio. Ynglŷn â’r hijab, mae cyfryngau cymdeithasol yn cael ei ddefnyddio’n aml wrth i bobl archwilio mewn i’r god wisg Fwslimaidd. Mae hyn bendant yn ffordd boblogaidd o archwilio yn y byd modern wrth ystyried materion rhyw a gwisg o fewn Islam. Gwelir fod diwydiant ffasiwn Islam yn werth miliwn o ddoleri. Mae’n fusnes fawr iawn o fewn y grefydd ac mae’n seiliedig yn bennaf ar onestrwydd. Erbyn heddiw yng nghyfnod mwy modern Islam, mae'r syniad o gyfoeth yn bendant wedi'i gynnwys wrth i chi allu prynu hijab sydd wedi'u cynllunio ac yn ddrutach. Mae’n bosib cael ffabrig a ffasiwn wahanol i ddangos cyfoeth, sydd yn wahanol iawn i’r fasiwn o fewn Islam blynyddoedd yn ôl. Am hyn, dywed nifer fod gwisg wedi colli ei bwysigrwydd crefyddol ac ond yn bodoli am resymau mwy seciwlar. Mae hyn wedi caell effaith amlwg ar y rheolau gwisg mae menywod yn dilyn o fewn Islam heddiw. Mae'r cyfryngau yn cynrychioli'r amrywiaeth a'r gwahanol arddulliau i wisgo'r hijab ar gyfryngau cymdeithasol. Gwelir fod gwefannau'n dangos ymagweddau o amrywiaeth ar sut i wisgo'r hijab mewn gwahanol wledydd.

Sisters in Islam 

[bookmark: _GoBack]Mae ‘Sisters in Islam’ yn gymdeithas ffeministaidd Islamaidd sy'n eirioli am hawliau menywod Mwslimaidd yn Malaysia. Fe'i sefydlwyd ym 1987 gan grŵp o ferched Mwslimaidd proffesiynol ac fe'i cofrestrwyd yn 1993 fel sefydliad anllywodraethol o dan yr enw Fforwm SIS. Mae SIS yn ymwneud â llawer o weithgareddau, megis gweithdai, seminarau a chynadleddau ar gyfer hawliau menywod.[footnoteRef:7] Un prosiect sy'n anwyl i'r SIS ac sydd wrth wraidd eu hymgyrch ar gyfer hawliau menywod ym Malaysia yw ail-ddehongli a diwygio'r gyfraith Islamaidd a Mwslimaidd trwy ailgyflwyno'r testun sanctaidd Islamaidd, y Qur'an a Hadith y Proffwyd. Dyma oedd gredoau’r grwp o ffeministiaid Mwslimaidd: “SIS believes that the Qur’an ‘provides a wealth of guiding principles to develop a new body of law on family relationships based on justice and equality’ and that the ‘codified law is not the sacred Shari’ah itself, but the product of human engagement with the revealed text’”.[footnoteRef:8] Gwelir mai nid bwriad y grwp oedd i roi'r gorau i dreftadaeth ddiwylliannol neu ysbrydol fel Mwslemiaid. Eu bwriad oedd i adfer Islam fel eu hunain trwy gynnwys mewnbwn eraill i egluro ei ddiffiniadau a'u dehongliadau o'i brif ffynonellau. Yn ol SIS: “This offers a legitimate alternative to oppressed Muslim women and conscientious men in understanding a primary aspect of their identity.”[footnoteRef:9] Yn ogystal a hyn, roedden nhw wedi ymroddi eu hunain i newid y cwrs datblygu ar gyfer sefydliadau crefyddol pan fydd yn niweidiol i fenywod  yn ysbrydol, corfforol, emosiynol, ayb. [7:  A. Shukri a M. Owoyemi, “Sisters in Islam’s quest for the reinterpretation of the Qur’an and Hadith: An analysis of their views on equality, women judges and polygamy.” University Sains Malaysia Press (2014) t. 56.]  [8:  Shukri a Owoyemi, “Sisters in Islam’s quest for the reinterpretation of the Qur’an and Hadith.” t. 56.]  [9:  A. Wadud, Inside the Gender Jihad: Women’s Reform in Islam, tt. 114-115. ] 


Casgliad

I gloi, gwelir yn amlwg fod yna nifer o broblemau wedi codi o fewn Islam sy’n ymwneud a hawliau menywod. Dywed nifer o ffeministiaid fod Islam a chrefydd wedi cael eu herwgipio gan dynion. Mae hyn wedi gwthio nifer; megis Amina Wadud, Fatima Mernissi a mwy, i frwydro am hawliau i fenywod Mwslimiaid. Er bod yr arbenigwyr yma wedi gwneud tipyn ar gyfer eu hawliau, hyd yn oed heddiw mae problemau hawliau merched yn parhau i godi o fewn Islam.

